Държавен вестник, бр. 52, 2018 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  52
2.3.5.1.3.6. антиеметична и обезболяваща 
терапия при болни със злокачествени солидни 
тумори;
2.3.5.1.3.7. проследяване за кардио-, бе­
лодробна, бъбречна токсичност, хепатоток­
сичност, спешни мерки при екстравазати на 
противотуморни вещества;
2.3.5.1.3.8. лечение на терминално болни 
със злокачествени солидни тумори.
2.3.5.1.4. Лекарите с придобита специал­
ност „Медицинска онкология“ са отговорни 
за спазването на решенията на клиничните 
онкологични комисии, както и на приетите 
стандартни оперативни процедури за специ­
фичните медицински дейности, осъществява­
ни в отделението/клиниката по медицинска 
онкология.
2.3.5.1.5. Лекарите в отделението/клиниката 
по медицинска онкология от II ниво, които 
нямат придобита специалност „Медицинска 
онкология“, работят под ръководството и 
контрола на лекар с придобита специалност 
„Медицинска онкология“.
2.3.5.1.6. Лекарите задължително участват в 
програма за продължаващо медицинско обу­
чение в областта на медицинската онкология.
2.3.5.2. Медицински сестри.
2.3.5.2.1. Броят на медицинските сестри се 
определя от обема и интензивността на здрав­
ните грижи, които се извършват в отделението 
или клиниката, като съотношението между 
лекари и медицински сестри не трябва да е 
по-малко от 1:2. При определяне на броя на 
медицинските сестри е желателно да се при­
лага Методиката за изчисляване на необходим 
персонал (медицински сестри), препоръчана 
от Международния съвет на медицинските 
сестри (ICN).
2.3.5.2.2. Старшата медицинска сестра 
притежава образователно-квалификационна 
степен „бакалавър“ или „магистър“ по спе­
циалност „Управление на здравните грижи“ 
и трето квалификационно ниво от Квалифи­
кационната рамка по чл. 8, т. 7а от Закона 
за съсловната организация на медицинските 
сестри, акушерките и асоциираните медицин­
ски специалисти.
2.3.5.2.3. Старшата медицинска сестра ор­
ганизира, ръководи и контролира здравните 
грижи в отделението/клиниката; обучението и 
развитието на персонала, осъществяващ здрав­
ни грижи според квалификационната рамка 
за професионално развитие; осъществява 
подбор и назначаване на персонал съвместно 
с началника на отделението/клиниката; из­
работва и актуализира документация – длъж­
ностни характеристики, технически фишове 
и протоколи за здравни грижи; участва при 
разработването на документи, свързани с ос­
новната дейност на отделението/клиниката; 
изписва, получава и контролира изразход­
ването на всички материали и лекарствени 
продукти за лечението на болните; изготвя 
ежедневни, седмични и месечни справки за 
изразходваните материали и лекарствените 
продукти; раздава и следи разхода на скъпо­
струващите лекарствени продукти и консу­
мативи; изработва и следи за спазването на 
работния график на медицинските сестри и 
санитарите; съставя програма за дезинфекция, 
стерилизация и управление на болничните 
отпадъци и контролира изпълнението є в 
отделението/клиниката; следи за добрите и 
етични взаимоотношения между персонала; 
следи за спазване на медицинската етика в 
отношенията между персонал и пациенти.
2.3.5.2.4. Медицинските сестри извършват 
самостоятелни дейности и по назначение на 
лекар съгласно наредбата по чл. 7 от Закона 
за съсловната организация на медицинските 
сестри, акушерките и асоциираните медицин­
ски специалисти. 
2.3.5.2.5. Медицинските сестри изпълняват 
своите задължения съгласно изискванията на 
приетите в отделението/клиниката по меди­
цинска онкология стандартни оперативни 
процедури за организация на потока на меди­
цинските дейности и съгласно изискванията 
на заеманата позиция и място на работа.
2.3.5.2.6. Медицинските сестри извършват 
специфичните дейности в отделението/кли­
никата по медицинска онкология съгласно 
писмени правила за субординация и отго­
ворности, спазвайки приетите работни стан­
дартни протоколи или стандартни оперативни 
процедури. Медицинската сестра:
2.3.5.2.6.1. планира и извършва здравни 
грижи на пациент, на който се провежда цито­
токсична терапия в конвенционални режими;
2.3.5.2.6.2. планира и извършва здравни 
грижи на пациент, на който се провежда 
лечение с биологични (таргетни) средства;
2.3.5.2.6.3. извършва спешни действия при 
екстравазация на цитостатик;
2.3.5.2.6.4. планира и извършва здравни 
грижи на пациент с неутропения;
2.3.5.2.6.5. планира и извършва здравни 
грижи на пациент в терминални стадии на 
болестта, при който се провежда палиативна 
терапия;
2.3.5.2.6.6. подготвя необходимите при­
надлежности и асистиране при пункции на 
серозни кухини, стернални пункции и др.;
2.3.5.2.6.7. подготвя материали за специали­
зирани изследвания съобразно инструкциите 
за съхранение и транспорт;
2.3.5.2.6.8. извършва животоспасяващи 
действия до намеса на лекаря (изкуствено 
дишане, сърдечен масаж);
2.3.5.2.6.9. познава дозата, действието и 
начина на приложение на лекарствените про­
дукти при провеждане на химио- и таргетна 
терапия и прилага утвърдените алгоритми за 
поведение при свръхчувствителност;